Հրաչ Մայիլյանն այն պահել է իր ավտոտնակում, նկարներն ուղարկել Բաբայանին, որն էլ, իբր, հրահանգել է ռազմամթերքը տեղափոխել Արցախ, թաքցնել Նարիշտար գյուղում, տեղը նկարել, իրեն ցույց տալ՝ խոստանալով մի քանի օրում 50 հազար ԱՄՆ դոլար վճարել Հրաչին։ Բայց Հրաչը «տրուբեն» ներկայացրել է ԱԱԾ։ Հրաչին ու մյուս էջմիածինցիներին նախ մեղադրանք առաջադրվեց զենքի ապօրինի ձեռքբերման ու տեղափոխման համար, հետո հետապնդումը դադարեցրին։ Մաքսանենգության մեղադրանքն էլ հանվեց՝ հաշվի առնելով, որ խողովակը պատվիրատուներին փոխանցվել է ՀՀ տարածքում։ Բայց Բաբայանը դարձավ ոչ թե մաքսանենգ, այլ՝ դրդող։ Իսկ Վրաստանում բնակվող Ռ․-ն էլ հատուկ ծառայություններին մեկ այլ «տրուբի» տեղ է ասել՝ Արմավիրի Հայթաղ գյուղում։ «Փորձաքննությամբ հաստատվել է, որ այն եւս պիտանի է գործածության համար եւ հանդիսանում է ռազմամթերք»,- գրում է ԱԱԾ-ն։